
TALSU NOVADA PAŠVALDĪBA
Nodokļu maksātāja reģistrācijas Nr. 90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv
IEPIRKUMU KOMISIJA
Talsos

Ieinteresētajiem piegādātājiem

Par izsludināto atklāto konkursu “Nātrija gaismekļu nomaiņa uz energoefektīviem LED gaismekļiem Talsu novada pašvaldības publisko teritoriju apgaismojuma infrastruktūrā”, identifikācijas Nr. TNP 2026/31

Talsu novada pašvaldības Iepirkumu komisija (turpmāk – Komisija) informē par atklāta konkursa “Nātrija gaismekļu nomaiņa uz energoefektīviem LED gaismekļiem Talsu novada pašvaldības publisko teritoriju apgaismojuma infrastruktūrā” ar identifikācijas numuru TNP 2026/31 (turpmāk – Atklāts konkurss) ietvaros 2026. gada 7. un 10. augustā saņemtajiem ieinteresēto piegādātāju jautājumiem un sniedz atbildes.

Jautājums Nr. 1:
No EIS sistēmā uzdotajiem Pretendentu jautājumiem un Pasūtītāja iepirkumu komisijas sniegtajām atbildēm ir konstatējams, ka vairāki iespējamie pretendenti ir sakārušies ar objektīvām grūtībām izpildīt Nolikumā noteiktās prasības attiecībā uz DIALux aprēķinos sasniedzamajiem kritērijiem noteiktos ceļu un ielu posmos. Šīs grūtības ir saistītas ar esošo ceļu posmu profiliem, kurus ievērojot nav iespējams sasniegt noteiktās apgaismojuma klases.
Saskaņā ar Talsu novada pašvaldības Iepirkumu komisijas 06.08.2026 publicēto atbilžu precizējumu uz 03.08.2026 sniegtajām atbildēm, Pretendentiem ir jāvadās pēc Tehniskā raksturojuma ielu profiliem kā norādīts nolikuma 3. pielikumā. Tas faktiski nozīmē, ka situācija, par kuru ziņoja vairāki pretendenti iepriekš, proti, ka nav iespējams izpildīt izvirzītās apgaismojuma prasības dēļ ielu profiliem neraksturīgajiem izvirzītajiem kritērijiem, saglabājas un Pretendentiem nav iespējams izpildīt noteiktās apgaismojuma klases.
Ņemot vērā mūsu plašo pieredzi ielu apgaismojumu projektu īstenošanā un izvērtējot Nolikuma 3.pielikumā publicētos ielu profilu datus, veicām šo datu salīdzināšanu ar situāciju dabā. Pēc datu salīdzināšanas nonācām līdz secinājumiem, kurus ievērojot, mūsuprāt, nolikumā tiktu definēta dabā atbilstoša situācija un ielu profili un kas neradītu Pretendentiem sarežģījumus izpildīt noteiktos kritērijus. 
Nepieciešams veikt korekcijas, atbilstoši reālai situācijai dabā:
1. Posms Lube, Valsts autoceļš (P126) Valdgale-Roja – nepieciešams koriģēt parametru “Uzstādīšanas augstums, m” no 6m uz 9m, kāds ir reāli dabā
2. Posms Vandzene, Valsts autoceļš (P127) Talsi – Upesgrīva - nepieciešams koriģēt parametru “Attalums starp balstiem, m” no 45m uz 35m un parametru “Ielas platums, m” no 10m uz 7m – saskaņā ar situāciju dabā
3. Posms Vandzene, Valsts autoceļš (P127) Talsi – Upesgrīva – nav pamatoti noteikta M4 apgaismojuma klase, ņemot vērā ņemot vērā ka ceļš, tā pielietojums, profils un nozīme ir  tāda pati, kā posmam Kolka (P131) Valkmaļi – Līči, kuram ir noteiktas M5 un M6 klases. Ieteikums ir koriģēt posma klasi no M4 uz vismaz M5, kas atbildīs ceļa posma pielietojumam. 
4. Posms Balgale, Dursupes centrs – Privātmājas - nav pamatoti noteikta M6 apgaismojuma klase, ņemot vērā ņemot vērā ka ceļš, tā pielietojums, profils un nozīme ir  tāda pati, kā posmam Dursupes centrs - Daudzdzīvokļu māju pagalms, kuram ir noteikta P3 klase. Ieteikums ir koriģēt posma klasi no M6 uz P3, kas atbildīs ceļa posma pielietojumam, kā arī nebūs jāveic gaismekļu balstu paaugstināšana, lai būtu iespējams izpildīt M6 apgaismojuma klasi.
5. Posmi Roja, Torņa iela un Jomas iela - nav pamatoti noteiktas M5 un M6 apgaismojuma klases, ņemot vērā ņemot vērā ka ceļš, tā pielietojums, profils un nozīme ir  tāda pati, kā posmam Akas, Skuju un Sūnu iela,  kuriem ir noteikta P3 un P4 klase. Ieteikums ir koriģēt posmu klasi vismaz uz P4, kas atbildīs ceļa posma pielietojumam, kā arī nebūs jāveic gaismekļu balstu paaugstināšana, lai būtu iespējams izpildīt M6 apgaismojuma klasi.
Šo ieteikto korekciju mērķis ir nodefinēt nolikumā parametrus, kas ir saskaņā ar situāciju dabā, neradītu papildus izmaksas Pretendentiem vai Pasūtītājam un lai visiem Pretendentiem būtu vienādi izejas dati, skaidri noteikti sasniedzamie uzdevumi jeb apgaismojuma klases, kas nodrošinātu, ka visi piedāvājumi ir savā starpā salīdzināmi. 

Atbilde Nr. 1:
Komisija informē, ka izvērtējot pretendenta iesniegtos jautājumus, ir veiktas korekcijas Atklāta konkursa 3. pielikumā “Tehniskais raksturojums ielu profiliem” pēc esošās situācijas dabā: Balgale - Dursupes centrs – Privātmājas; Vandzene- Valsts autoceļš (P127) Talsi – Upesgrīva; Lube- Valsts autoceļš (P126) Valdgale-Roja; Roja- Torņa iela, Roja; Roja- Jomas iela, Roja.

Jautājums Nr. 2:
Iepirkuma nolikuma pielikuma “TEHNISKĀ SPECIFIKĀCIJA UN TEHNISKAIS PIEDĀVĀJUMS” 2.4. punktā ir noteikta prasība iesniegt apgaismojuma aprēķinu DIALux vidē vai ekvivalentā programmā, izmantojot tehniskajā specifikācijā norādītos ielu tehniskos datus. To apstiprina arī Pasūtītāja 03.08.2026. sniegtās atbilde un tās 06.08.2026. precizējums:
“Komisija norāda, ka ir izstrādāts Tehniskais raksturojums ielu profiliem pēc ielu apgaismojuma audita datiem, tā rezultātā pretendentiem ir jāvadās pēc šīs norādītās informācijas 3. pielikumā.”
Lūdzam precizēt, vai iesniegtajiem DIALux (vai ekvivalentā programmā) aprēķiniem ir jānodrošina attiecīgajai ielu kategorijai noteikto apgaismojuma parametru izpilde un, ja jā, lūdzam norādīt, kuri tieši aprēķina parametri un to robežvērtības tiks vērtētas.

Atbilde Nr. 2:
Komisija norāda, ka iepirkumā tiks vērtēti konkrēti kritēriji: Piedāvātā līgumcena; Piedāvātā preču  “Kopējā uzstādītā LED gaismekļu jauda,  t. sk. zudumi kW”; Piedāvāto preču efektivitātes kritērijs (Lm/W); Piedāvāto preču kvalitātes kritērijs (Triecienizturības IK klase). Pretendentiem, pamatojoties uz 2. pielikumu “Tehniskā specifikācija un tehniskais piedāvājums” 1. daļa un 3. pielikumu “Tehniskā specifikācija un tehniskais piedāvājums” 2. daļa, kā arī 3.pielikumu “Tehniskais raksturojums ielu profiliem”, ir jāiesniedz piedāvājums, kas nosaka tehniskās prasības. 
Komisija informē, ka, izvērtējot pretendenta iesniegtos jautājumus, ir veiktas korekcijas 3. pielikumā “Tehniskais raksturojums ielu profiliem” pēc esošās situācijas dabā: Balgale - Dursupes centrs – Privātmājas; Vandzene- Valsts autoceļš (P127) Talsi – Upesgrīva; Lube- Valsts autoceļš (P126) Valdgale-Roja; Roja- Torņa iela, Roja; Roja- Jomas iela, Roja.


Jautājums Nr. 3:
	Iepirkuma nolikuma pielikuma “TEHNISKĀ SPECIFIKĀCIJA UN TEHNISKAIS PIEDĀVĀJUMS” ir noteikta prasība "Gaismekļa izgatavošanas gads: Ne vēlāk kā 2025. gads". Vēršam uzmanību, ka šāds formulējums gramatiski nozīmē, ka prasībai atbilst arī gaismekļi, kas izgatavoti jebkurā iepriekšējā gadā (piemēram, 2024., 2023., 2020. vai agrāk), lai gan iepirkuma mērķis ir iegādāties jaunas paaudzes LED ielu apgaismojuma gaismekļus. Lūdzam apstiprināt, ka minētajā prasībā ir pieļauta redakcionāla kļūda un Pasūtītāja nodoms ir iegādāties gaismekļus, kas izgatavoti 2025. vai 2026. gadā, vai attiecīgi precizēt prasības formulējumu.

Atbilde Nr. 3:
Komisija informē, ka nolikuma 2. pielikumā “Tehniskā specifikācija un tehniskais piedāvājums” 1. daļā un nolikuma 3. pielikumā “Tehniskā specifikācija un tehniskais piedāvājums” 2. daļā, ir precizēts gaismekļa izgatavošanas gads “izgatavošanas periods pēc 2025. gada”. Tas nozīmē, ka gaismeklis nevar būt izgatavots nevienā no iepriekš minētajiem laika posmiem:  2024., 2023., 2020. vai agrāk. 

